CELEX: 62013TB0194
Language: el
Date: 2017-10-18 00:00:00
Title: Υπόθεση T-194/13 OST: Διάταξη του Γενικού Δικαστηρίου της 18ης Οκτωβρίου 2017 — United Parcel Service κατά Επιτροπής (Άρθρο 165 του Κανονισμού Διαδικασίας — Παράλειψη αποφάνσεως — Παρέμβαση υπέρ του ηττηθέντος διαδίκου — Δικαστικά έξοδα που συνδέονται με την παρέμβαση — Τροποποίηση των αιτημάτων κατά τη διάρκεια της δίκης)

8.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 5/41
            
         Διάταξη του Γενικού Δικαστηρίου της 18ης Οκτωβρίου 2017 — United Parcel Service κατά Επιτροπής
   (Υπόθεση T-194/13 OST) (1)
   
   ((Άρθρο 165 του Κανονισμού Διαδικασίας - Παράλειψη αποφάνσεως - Παρέμβαση υπέρ του ηττηθέντος διαδίκου - Δικαστικά έξοδα που συνδέονται με την παρέμβαση - Τροποποίηση των αιτημάτων κατά τη διάρκεια της δίκης))
   (2018/C 005/55)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: United Parcel Service, Inc. (Ατλάντα, Γεωργία, Ηνωμένες Πολιτείες) (εκπρόσωποι: αρχικώς A. Ryan, B. Graham, solicitors, W. Knibbeler και P. Stamou, δικηγόροι, και στη συνέχεια A. Ryan, W. Knibbeler, P. Stamou, A. Pliego Selie, F. Hoseinian και P. van den Berg, δικηγόροι)
   
      Καθής: Ευρωπαϊκή Επιτροπή (εκπρόσωποι: αρχικώς Θ. Χριστοφόρου, N. Khan, A. Biolan, N. von Lingen και H. Leupold, και στη συνέχεια Θ. Χριστοφόρου, N. Khan, A. Biolan και H. Leupold)
   
      Παρεμβαίνουσα υπέρ της καθής: FedEx Corp. (Μέμφις, Τεννεσί, Ηνωμένες Πολιτείες) (εκπρόσωποι: αρχικώς F. Carlin, barrister, G. Bushell, solicitor, και Q. Azau, δικηγόρος, στη συνέχεια F. Carlin, G. Bushell και N. Niejahr, δικηγόροι)
   
      Αντικείμενο
   
   Αίτηση βάσει του άρθρου 165 του Κανονισμού Διαδικασίας του Γενικού Δικαστηρίου.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Η σκέψη 223 της αποφάσεως της 7ης Μαρτίου 2017, United Parcel Service κατά Επιτροπής, T-194/13, EU:T:2017:144 τροποποιείται ως εξής: «Κατά το άρθρο 134, παράγραφος 1, του Κανονισμού Διαδικασίας, ο ηττηθείς διάδικος καταδικάζεται στα δικαστικά έξοδα εφόσον υπάρχει σχετικό αίτημα του νικήσαντος διαδίκου. Επιπλέον, κατά το άρθρο 134, παράγραφος 2, του Κανονισμού Διαδικασίας, όταν οι ηττηθέντες διάδικοι είναι περισσότεροι του ενός, το Γενικό Δικαστήριο αποφασίζει για την κατανομή των δικαστικών εξόδων. Εφόσον η Επιτροπή και η παρεμβαίνουσα ηττήθηκαν, πρέπει, πρώτον, να καταδικαστεί η Επιτροπή να φέρει τα δικαστικά έξοδά της καθώς και τα δικαστικά έξοδα της προσφεύγουσας, εξαιρουμένων των εξόδων που συνδέονται με την παρέμβασή της. Δεύτερον, πρέπει να καταδικαστεί η παρεμβαίνουσα στα δικαστικά έξοδά της καθώς και στα δικαστικά έξοδα της προσφεύγουσας που συνδέονται με την παρέμβασή της».
            
         
               2)
            
            
               Το σημείο 2 του διατακτικού της αποφάσεως της 7ης Μαρτίου 2017, United Parcel Service κατά Επιτροπής, T-194/13, EU:T:2017:144 τροποποιείται ως εξής: «Καταδικάζει την Ευρωπαϊκή Επιτροπή να φέρει, πέραν των δικαστικών εξόδων της, και τα δικαστικά έξοδα της United Parcel Service, Inc., εξαιρουμένων των εξόδων που συνδέονται με την παρέμβασή της».
            
         
               3)
            
            
               Το σημείο 3 του διατακτικού της αποφάσεως της 7ης Μαρτίου 2017, United Parcel Service κατά Επιτροπής, T-194/13, EU:T:2017:144 τροποποιείται ως εξής: «Η FedEx Corp. φέρει τα δικαστικά έξοδά της, καθώς και τα δικαστικά έξοδα της United Parcel Service, Inc., που συνδέονται με την παρέμβασή της».
            
         
               4)
            
            
               Η United Parcel Service, Inc., η Επιτροπή και η FedEx φέρουν τα δικαστικά έξοδά τους που συνδέονται με την παρούσα υπόθεση.
            
         
      (1)  EE C 147 της 25.5.2013.